संजीवनी में देशभर के डॅाक्टर्स देंगे इमरजेंसी मेडिसिन पर ट्रेनिंग 13th April, 2023
2023-04-13 | Barisal,CA, Address
– इंडेक्स मेडिकल कॅालेज हॅास्पिटल में आएंगे देशभर के इमरजेंसी मेडिसिन और केयर के विशेषज्ञ
– 14 से 15 अप्रैल तक इमरजेंसी मेडिसिन की नेशनल कॅान्फ्रेंस संजीवनी 2023
– इमरजेंसी मेडिसन और केयर कॉन्फ्रेंस में डॉक्टर्स हार्ट अटैक, जलने, मेडिकल इमरजेंसी की देंगे ट्रेनिंग
इंडेक्स मेडिकल कॅालेज हॅास्पिटल एंड रिसर्च सेंटर द्वारा 14 से 15 अप्रैल तक इमरजेंसी मेडिसिन की नेशनल कॉन्फ्रेंस का आयोजन किया जाएगा। इंडेक्स मेडिकल कॅालेज आडिटोरियम में दो दिवसीय कॅान्फ्रेंस संजीवनी 2023 होगी। इसमें देशभर से विशेषज्ञ डॅाक्टरों के साथ सेना के विशेषज्ञ डॅाक्टर्स और एक्सपर्ट्स भी इमरजेंसी मेडिसिन और सर्विसेस के बारे में जानकारी देंगे। इंडेक्स समूह के चेयरमैन सुरेशसिंह भदौरिया और वाइस चेयरमैन मयंकराज सिंह भदौरिया के मार्गदर्शन में नेशनल कॅान्फ्रेंस संजीवनी 2023 आयोजित की जा रही है। इंडेक्स मेडिकल कॉलेज में इमरजेंसी मेडिसिन के कोर्स की भी शुरुवात भी की गई है।
इंडेक्स मेडिकल कॅालेज के डीन और कॉन्फ्रेंस चेयरपर्सन डॅा. जीएस पटेल ने बताया कि दो दिवसीय नेशनल कॅान्फ्रेंस में पेन मेडिसिन,आर्थोपैडिक इमरजेंसी मेडिसिन,डेमेज कंट्रोल आर्थोपैडिक,ड्रग रिलेटेड इमरजेंसी जैसे कई विषयों पर देशभर के विशेषज्ञ डॅाक्टर्स जानकाारी और लाइव डेमोस्ट्रेशन भी देंगे। इसमें पोस्टर प्रेजेंटेशन जैसे अलग-अलग सेशन भी रखे गए है। इंटेसिविस्ट लाइव डेमोस्ट्रेशन के जरिए , हार्ट अटैक, दुर्घटना, जलने या सांप का काटने जैसे किसी भी मेडिकल इमरजेंसी के वक्त मरीज को प्राथमिक चिकित्सा देने की ट्रेनिंग देंगे। इस दौरान सीपीआर देना भी सिखाया जाएगा।
इंडेक्स हॅास्पिटल के अधीक्षक और कॉन्फ्रेंस ऑर्गनाइजिंग सेक्रेटरी डॅा.अजयसिंह ठाकुर ने बताया कि नेशनल कॉन्फ्रेंस मेडिकल इमरजेंसी का एक सेशन रखा गया है। इसमें हार्ट अटैक, दुर्घटना, जलने आदि की स्थिति में अस्पताल पहुंचने तक कैसे केयर की जाए और जान बचाई जा सके, इसका भी एक महत्वपूर्ण सेशन रहेगा।कॉन्फ्रेंस का मुख्य उद्देश्य दूर-दराज़ के इलाकों तक क्रिटिकल इमरजेंसी केयर की सुविधा पहुंचना है। इसके लिए कॉन्फ्रेंस के दौरान नर्स और डॉक्टर्स को क्रिटिकल केयर में इस्तेमाल होने वाले इंस्ट्रूमेंट्स और मशीनों की हैंड्स ऑन ट्रेनिंग दी जाएगी।
साइंटिफिक कमेटी के चेयरमैन डॅा.रामगुलाम राजदान ने बताया कि कॉन्फ्रेंस में 200 से अधिक प्रतिभागी शामिल होंगे। विभिन्न विषयों के विशेषज्ञों के सेशन भी होंगे। इसमें इमरजेंसी मेडिसिन और क्रिटिकल केयर में नई तकनीकों की जानकारी देंगे। इससे डॉक्टरों को नई तकनीक सीखने और खुद को अपडेट करने का मौका मिलेगा। इस अवसर पर डॅा.सुधीर मौर्या,डॅा.लावेश अग्रवाल,डॅा.राहुल तनवानी,डॅा.अभय मनचंदा,डॅा.स्वाति प्रशांत,डॅा,जयंत शर्मा,डॅा.एम सैय्यद,डॅा.संगीता बंसल,डॅा.पूजा देवधर,डॅा.आभा पंडित आदि उपस्थित रहेंगे।

नर्सिंग के छात्रों ने सेवा और कर्तव्य निष्ठा की शपथ ली 13th April, 2023
2023-04-13 13:00 UTC
इंडेक्स नर्सिंग कॅालेज मालवांचल विश्वविद्यालय में बीएससी नर्सिंग न जी.एन.एम. प्रथम वर्ष की प्रवेशित बैच 2022-23 के विद्यार्थियों के लिए शपथ समारोह का आयोजन किया गया। कार्यक्रम की शुरूआत में इंडेक्स समूह के वाइस चेयरमैन मयंकराज सिंह भदौरिया और मालवांचल विश्वविद्यालय के कुलपति एन के त्रिपाठी,प्राचार्या डॅा.स्मृति जी सोलोमन द्वारा दीप प्रज्जवलन किया गया। इंडेक्स समूह के चेयरमैन सुरेशसिंह भदौरिया ने सभी नए विद्यार्थियों को नए सत्र के लिए शुभकामना दी। इस अवसर पर इंडेक्स समूह के वाइस चेयरमैन मयंकराज सिंह भदौरिया ने कहा कि आप नर्सिंग के क्षेत्र को चुना है इस क्षेत्र में आपके शिक्षा के साथ आपके सेवा करने की भावना भी सबसे ज्यादा जरूरी होती है। कर्तव्य निष्ठा के साथ आप सभी विद्यार्थियों को नर्सिंग के क्षेत्र में कार्य करना होगा। इंडेक्स नर्सिंग कॅालेज की प्राचार्या डॅा.स्मृति जी सोलोमन द्वारा विद्यार्थियों को सेवा एवं कर्तव्य निष्ठा से मरीजों की सेवा की शपथ दिलाई गई। इस अवसर पर इंडेक्स समूह के डायरेक्टर आर एस राणावत,एडिशनल डायरेक्टर आर सी यादव,इंडेक्स मेडिकल कॅालेज डीन डॅा.जीएस पटेल उपस्थित थे। संचालन डॅा.रीना ठाकुर व डॅा.बिदयानी देवी ने किया। आभार डॅा. पायल शर्मा ने माना।
